Insar

Insar (, , ) om Venäman lidn da lidnankund Mordovijan Tazovaldkundan suves. Se om Insaran rajonan administrativižeks keskuseks da palaks.

 Istorii 
Eländpunktan aluz om pandud vl 1647 kuti lidnuz posadanke. Vl 1780 sai makundan lidnan statusad Penzan gubernijas. Vspäi 1935 mülüb Mordovijha. Vozil 1926−1958 oli žiloks, vn 1958 29. päiväspäi elokud om lidnaks tošti.

Insar šingotase mašinansauvomižel («Neon»-tegim pästab varapaloid vagonoiden täht, «Ksenon»-tegim«Ksenon»-tegimen sait (xnn.ru).   tegeb pidatusen kaikenvuiččid ladimid), linkapken tegimel, argvoin da saguden tegimel«Sarmič»-sagudentegimen sait (sarmich.ru). .

 Geografijan andmused 
Lidn sijadase rajonan pohjoižröunanno, Iss-jogen hural randal (, Mokš-jogen oiged ližajogi, Okan oigedpol'ne bassein), 160 m ü.m.t. keskmäižel korktusel.

Matkad Saranskhasai om seičemekümne seičeme kilometrad pohjoižpäivnouzmha avtotedme. Lähembaižed lidnad oma Kovilkino 38 km lodeheze avtotedme i Ruzajevk 50 km pohjoižpäivnouzmha avtotedme. Lähembaine raudtestancii sijadase lidnanvuiččes Kadoškino-žilos 18 km pohjoižhe avtotedme.

 Tobmuz 
Pen' Zor'a-žilo (20 rist. vl 2016) mülüb lidnankundha Insaran ližaks. Lidnankundan pind om 52,18 nellikkilometrad.

Lidnankundan pämez' om sen Deputatoiden nevondkundan ezimez'. Edeline lidnan pämez' om Mihail Višnäkov, radoi edel vn 2021 redukud. Jelena Kašajeva tegeb lidnankundan Administracijan pämehen velgusidme vn 2023 sügüz'kuspäi. Lidnankundan Administracijan edeližed pämehed oma Jurii Buličev (uhoku 2020 — sügüz'ku 2023), Valerii Letin (kül'mku 2015 — uhoku 2020) i Najil' Dolotkazin (edel 2015. vot).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 8 687 ristitud, rajonan ristitišton kaks' koumandest, vn 2021 — 7 920 ristitud. Kaik 8 169 eläjad oli lidnas vl 2017. Kaikiš suremb lidnan ristitišt oli enamba 9,5 tuh. eläjid vozil 1992−1998 (9 800 rist. vl 1996).

Ortodoksižen hristanuskondan ph. Ol'gan naižjumalankodiInsaran pühäpertid sobory.ru-saital.  i Sündun Raštvoiden jumalanpert' oma udessündutadud lidnas, niiden ližaks kaks' pühäpertid oma kaičenus vaiše paloin.

 Openduz 
Lapsiden opendusen aluzkundad oma koume nimitadud päivkodid, kaks' keskškolad (nomer 1 i 2), škol-internat, rajonan sädamižen pert', čomamahtoiden škol, rajonan sportškol.

Insaran agrarine tehnikumInsaran agrarižen tehnikuman sait (insarteh.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnankundan tobmuden sait (insar-gp.gosuslugi.ru). i sen vanh versii (insar-adm.ru)  (vn 2011 andmused).

Kategorii:Venäman lidnad
Kategorii:Eländpunktad kirjamišton mödhe
Kategorii:Mordovijan Tazovaldkundan lidnad
*